ส่วนที่ 1

ข้อมูลสรุป (Executive Summary)

บริษัท ไทยมิตซูวา จำกัด (มหาชน) ก่อตั้งเมื่อ วันที่ 4 พฤศจิกายน 2530 โดยบริษัท มิตซูวา
อิเล็กทริค อินดัสตรี จำกัด จากประเทศญี่ปุ่น
โดยมีวัตถุประสงค์เพื่อเป็นฐานการผลิตชิ้นส่วนพลาสติกสำหรับผลิตภัณฑ์เครื่องใช้ไฟฟ้า
เครื่องใช้อิเล็กทรอนิกส์ เครื่องเสียงติดรถยนต์ อุปกรณ์สำนักงาน ชิ้นส่วนรถยนต์ รถกระบะ
และรถจักรยานยนต์ เพื่อจำหน่ายแก่ผู้ผลิตสินค้าต้นแบบ (Original Equipment
Manufacturer: OEM)
ชั้นนำของโลกซึ่งส่วนใหญ่มาจากประเทศญี่ปุ่นและมีฐานการผลิตอยู่ในประเทศไทย
ด้วยการสนับสนุนจากคณะกรรมการส่งเสริมการลงทุน (BOI) ณ วันที่ 31 มีนาคม พ.ศ. 2550
กลุ่มผู้ถือหุ้นใหญ่ของบริษัทคือ กลุ่มยามาด้าซึ่งประกอบไปด้วย บริษัทมิตซูวา อิเล็กทริค อินดัสตรี
จำกัด และตระกูลยามาด้า ถือหุ้นรวมกันประมาณร้อยละ 67.99

ปัจจุบันบริษัทประกอบธุรกิจผลิตชิ้นส่วนพลาสติกแบบครบวงจร คือ บริการรับจ้างผลิต พ่นสี พิมพ์สี
และ ประกอบชิ้นส่วนพลาสติก พร้อมให้บริการจัดส่งสินค้าถึงโรงงานของลูกค้า OEM
ในปัจจุบันสายผลิตภัณฑ์ชิ้นส่วนพลาสติกของบริษัทสามารถแบ่งได้เป็น 3 ประเภทใหญ่ คือ 1)
ผลิตภัณฑ์ชิ้นส่วนพลาสติกสำหรับเครื่องใช้ไฟฟ้า และเครื่องใช้อิเล็กทรอนิกส์ประเภทออดิโอวิชชัวล์
(Audio Visual) เช่น หน้ากาก และปุ่มควบคุมต่างๆของเครื่องเล่นวีดีโอเทป ดีวีดี
วิทยุติดรถยนต์ และโครงเครื่องเล่นวีดีโอเทป 2)
ผลิตภัณฑ์ชิ้นส่วนพลาสติกสำหรับเครื่องใช้สำนักงาน (Office Automation)
และเครื่องใช้ไฟฟ้าภายในบ้าน (Home Appliance) เช่น โครงของเครื่องแฟกซ์
เครื่องถ่ายเอกสาร เครื่องพิมพ์ และเครื่องปรับอากาศ และ 3)
ผลิตภัณฑ์ชิ้นส่วนพลาสติกสำหรับรถยนต์ (Automobile) และรถจักรยานยนต์ (Motorcycle) เช่น
บังโคลนรถจักรยานยนต์ แผงกันชนรถยนต์ และกระจกข้าง
นอกจากนี้ยังให้บริการพิเศษแก่ลูกค้าโดยการรับจ้างผลิต/ซ่อม และ
ปรับปรุงแม่พิมพ์สำหรับผลิตชิ้นส่วนพลาสติก (Molding) อันจะเป็นการเพิ่มมูลค่า (Value Added)
ในการให้บริการแก่ลูกค้า

ผลการดำเนินงานของบริษัทในปีที่ผ่านมา รายได้หลักของบริษัทมีการเติบโตลดลง จาก 1,420.77
ล้านบาท ในปี 2549/2550 เป็น 1,398.04 ล้านบาท ในปี 2550/2551 คิดเป็นร้อยละ 9
เนื่องจากบริษัทฯ มีรายได้หลักจากผลการดำเนินงานในปี 2550/2551 เป็นดังนี้

1.รายได้จากสายผลิตภัณฑ์พลาสติกสำหรับออดิโอวิชชวล ลดลงในอัตราร้อยละ 5

2.รายได้จากสายผลิตภัณฑ์พลาสติกสำหรับเครื่องใช้สำนักงาน และเครื่องใช้ภายในบ้าน
เพิ่มขึ้นในอัตราร้อยละ 29

3.รายได้จากสายผลิตภัณฑ์พลาสติกสำหรับยานยนต์ ลดลงในอัตราร้อยละ 7

4.รายได้จากการให้บริการปรับปรุง ซ่อม และบริการอื่น ๆเกี่ยวกับแม่พิมพ์ ลดลงในอัตราร้อยละ
49

บริษัทฯ มีรายได้จากสายผลิตภัณฑ์พลาสติกอุปกรณ์ในสำนักงานและเครื่องใช้ในบ้านเท่านั้น
ที่สามารถปรับตัวเพิ่มขึ้นได้ร้อยละ 29 ในขณะที่ ต้นทุนขายสายผลิตภัณฑ์พลาสติกโดยรวม
เพิ่มขึ้นร้อยละ 10

รายได้จากการให้บริการปรับปรุง ซ่อม และบริการอื่น ๆเกี่ยวกับแม่พิมพ์
ปรับตัวลดลงมาเกือบครึ่งอยู่ที่ร้อยละ 49
มีต้นทุนขายการให้บริการเกี่ยวกับแม่พิมพ์ปรับตัวลดลงสัดส่วนเดียวกันอยู่ที่ร้อยละ 49

ส่วนค่าใช้จ่ายในการขายและการบริหารลดลงอยู่ที่ร้อยละ 22
และดอกเบี้ยจ่ายลดลงอย่างมากอยู่ที่ร้อยละ 87

กำไรสุทธิลดลงจาก 92 ล้านบาท เป็น 79 ล้านบาท คิดเป็นร้อยละ 14

ทั้งนี้ การที่รายได้จากการขายโดยรวมลดลง เนื่องจาก
ภาวะการณ์ทางเศรษฐกิจและการเมืองในประเทศที่ไม่แน่นอนขาดเสถียรภาพและความมั่นใจของผู้บริโภค
ประกอบกับภาวการณ์แข่งขันสูงขึ้นทั้งในด้านราคาและคุณภาพในตลาดที่รุนแรง อย่างไรก็ตาม
บริษัทได้ควบคุมต้นทุนผลิตภัณฑ์อย่างเต็มที่ จึงยังคงรักษาระดับกำไรสุทธิไว้ได้

ปัจจุบันบริษัทมีทุนจดทะเบียนทั้งสิ้น 199.5 ล้านบาท โดยเป็นหุ้นสามัญจำนวน 39.9 ล้านหุ้น
มูลค่าที่ตราไว้หุ้นละ 5 บาทต่อหุ้น และมีทุนจดทะเบียนที่เรียกชำระแล้วทั้งสิ้น 199.5 ล้านบาท